Voltaj

Voltaj – rumunų poproko muzikos grupė, suformuota 1982 m. 2005 m. pelnė MTV Europos muzikos apdovanojimų statulėlę nominacijoje „Geriausias Rumunijos atlikėjas“.

 Grupės istorija 
200px|miniatiūra|left|Călin Goia
Grupė Voltaj buvo suformuota 1982 m. gitaristo Adrian Ilie ir vokalisto Cristi Minculescu. Netrukus prie grupės prisijungė būgnininkas Nikki Dinescu ir bosistas Dan Cimpoieru. Vėliau Voltaj įrašė debiutinį singlą „Nori de hârtie“ bei surengė pirmąjį koncertą, kuris vyko Bukarešte. Vėlesniais metais D. Cimpoieru nusprendė palikti grupę, o vietoj jo tapo Horațiu Rad. Netrukus kolektyvą palieka vokalistas C. Minculescu, iki šiol grojantis roko muzikos grupėje Iris.

1996 m. Voltaj išleido debiutinį studijinį albumą, pavadinimu „Pericol de moarte“. Iki 1998 m. grupė daugiausiai grojo roko, o vėlesniais metais dominavo elektroninio roko stiliaus kūriniai. 1999 m. vasarį grupė išleido singlą „Asta-i viaţa“, kurį įtraukta į tų pačių metų pasirodžiusį albumą „Risk Maxim 2“.

2000 m. išleistas trečiasis grupės studijinis albumas „Bungee“, pagrindine albumo daina tampa „Albinuța“. Kitais metais pasirodė ketvirtasis albumas „3D“. 2002 m. vietoj Paul Neacșu naujuoju nariu tapo Oliver Sterian, šioje grupėje grojantis iki šiol. Anksčiau jis buvo poproko grupės Bere Gratis būgnininkas. Tais pačiais metais pasirodė naujasis albumas, pavadinimu „424“, o po kelių mėnesių – rinktinių dainų albumas „Best of.“

2004 m. pasirodė albumas „Povestea oricui“. Kitais metais grupė pelnė MTV Europos muzikos apdovanojimų statulėlę nominacijoje „Geriausias Rumunijos atlikėjas“. 2006 m. rudenį Voltaj išleido septintąjį studijinį albumą „Revelator“. 2010 m. su grupe Deepside Deejays įrašė singlą „I Wanna Be Free“.

2014 m. grupė pradėjo vienišų vaikų, kurių tėvai išvykę dirbti į kitas šalis, palaikymo kampaniją ir bendradarbiauja su įvairiomis pagalbą vaikams teikiančiomis ne pelno siekiančiomis organizacijomis. 2015 m. kovą Voltaj su daina „De la capăt“ () nugalėjo Rumunijos nacionalinę atranką Selecția Națională 2015 ir išrinkti šalies atstovais Eurovizijoje. Jų konkursiniame kūrinyje iškelia į paviršių pagrindinę nūdienos problemą – emigraciją.

 Nariai 

 Dabartiniai nariai 
 Călin Goia – vokalas
 Gabriel „Porcus” Constantin – gitara
 Adrian Cristescu – klavišiniai
 Valeriu „Prunus” Ionescu – bosinė gitara
 Oliver Sterian – būgnai

 Buvę nariai 
 Cristi Minculescu – vokalas
 Adrian Ilie – gitara
 Dan Cimpoieru – gitara
 Horațiu Rad – bosinė gitara
 Nikki Dinescu – būgnai
 Gabriel Nacu – gitara
 Cristi Ilie – vokalas
 Sanda „Zizi” Lăcătușu – vokalas
 Amedeo Bolohoi – gitara
 Dan Mateescu – bosinė gitara
 Doru „M.S.” Istudor – būgnai
 Bogdan Cristea – vokalas
 Cristi Marinescu – gitara
 Doru Borobeică – bosinė gitara
 Manuel Savu – gitara
 Eugen „Brebu” Sălceanu – klavišiniai
 Florin „Dog” Ionescu – būgnai
 Paul „Pampon” Neacșu – būgnai
 Bobby „Bobiță” Stoica – klavišiniai

 Diskografija 

 Albumai 
 Pericol de moarte (1996)
 Risk Maxim 2 (1999)
 Bungee (2000)
 3D (2001)
 424 (2002)
 Povestea oricui (2004)
 Revelator (2006)
 V8 (2008)
 Dă vina pe Voltaj (2012)

 Kompiliacijos 
 Best of (2003)
 Integrala Voltaj (2005)
 Doza ta de muzică Voltaj (2006)
 Remix (2006)

 Nuorodos 

 Oficialus tinklalapis – voltaj.ro

|-

Kategorija:Rumunijos atlikėjai
Kategorija:Rumunijos atstovai Eurovizijoje